Barsakelmeso rezervatas

Barsakelmeso valstybinis gamtos rezervatas () – saugoma gamtos teritorija Kazachstane, Kyzylordos srityje. Apima dvi teritorijas – Barsakelmesą ir Kaskakulanąhttp://naturkaz.info/?zapovedniki_kazahstana/zapovednik_barsakelmzmes . Seniau tai buvo Aralo jūros salos, tačiau šiai nusekus, liko kaip aukštumos. Rezervato plotas – 160 826 ha.

Rezervatas įkurtas 1939 m., siekiant apsaugoti natūralius molingosios dykumos plotus, atkurti kulanų, saigų, džeiranų populiacijas. Po Aralo nusekimo ir dykumėjimo, vietovė patyrė ženklius ekologinius pokyčius. Be įvestų gyvūnų, čia dar sutinkami vilkai, lapės, korsakai, ausytieji ežiai, šokliai, yra virš 200 paukščių rūšių.

Nuo 2023 m. – pasaulio paveldo objekto „Šaltosios Turano dykumos“ dalis.

 Šaltiniai 

Kategorija:Kazachstano draustiniai